### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Enhedslisten de [adresse] tog forbehold for byggehøjder.

Endelig vedtagelse af forslag til lokalplan 1076, Boligområdet ved [adresse] i [adresse] samt tillæg nr. 20 til Kommuneplan 2017.

### Resumé

Lokalplanen gælder for et område i [adresse], der ligger i byzone. Lokalplanen udlægger området til boligområde i form af etagebebyggelse og rækkehuse. En mindre del af området vil fortsat kunne anvendes til bodega. Her åbner lokalplanen mulighed for, at området må anvendes til mindre erhverv.

Området er omfattet af tillæg til gældende Lokalplan nr. 202, der ophæves for den del, der vedrører lokalplanområdet.

Lokalplanen er ikke i overensstemmelse med Kommuneplan 2017, hvorfor lokalplanen ledsages af et kommuneplantillæg.

Forslag til Lokalplan nr. 1076 har været offentligt fremlagt fra 6. juni til den 15. august 2019. Der er i høringsperioden kommet 6 høringssvar, hvoraf 4 er fra foreninger/råd. Alle svarene berører forhold omkring etageantallet, højder og bebyggelsens tæthed.

På baggrund af høringen foreslås en mindre ændring vedr. en trampesti i området. Generelt vurderes bebyggelsen at være tilpasset omgivelserne, og der vurderes således ikke at være væsentlige gener for omgivelserne.

Lokalplanen med tilhørende kommuneplantillæg har været fremlagt som en kategori B plan. På baggrund af indsigelserne vurderer Teknik og Miljø, at lokalplanen og kommuneplantillægget bør endeligt vedtages af byrådet.

### Indstilling

At 1) forslag til lokalplan nr. 1076 og tillæg nr. 20 til Kommuneplan 2017 vedtages endeligt.

At 2) bemærkninger indkommet under den offentlige høring besvares, som det fremgår af indstillingens punkt 5.4.

### Sagens forløb

28-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-12-2019 Magistraten

Fremsendes til [adresse] med bemærkning, at Magistraten i mødet den 2. december 2019 anbefaler, at byrådet tiltræder Magistratsafdelingen for Teknik og Miljøs indstilling af 22. november 2019.

Kent Nilsson tog forbehold.

 18-12-2019 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Enhedslisten de [adresse] tog forbehold for byggehøjder.